acte Festa de Sant Magí 2018 | Ajuntament d'Argençola
Festa de Sant Magí 2018
Del dissabte 18 al diumenge 19 agost 2018 a Cervera
Els dies 15, 18 i 19 d'agost Cervera celebra la tradicional Festa de Sant Magí.
Termini d’inscripcions: 13/08/2018
Amb la travessa, d’una trentena de quilòmetres, seguirem els antics camins utilitzats per carros i bèsties de càrrega a bast, que comunicaven Cervera amb la Brufaganya.
• El preu de la inscripció és de 10euros
• La tornada es pot fer en autocar amb un suplement de 5euros
• S’obsequiarà als participants amb un record de la XXVII Marxa a la Brufaganya
• L'arribada a la Capella de les Fonts està prevista entre les 8 i les 11 del matí del dimecres dia 15.
A partir de les 9 del matí, a Sant Magí de la Brufaganya, es donarà esmorzar i beure a tothom que hi vagi arribant per qualsevol dels mitjans no mecanitzats i que prèviament s’hi hagi inscrit. També, a un preu mòdic i mentre n’hi hagi, se’n donarà a tothom que en vulgui.
Al migdia, repic general de campanes.
ENTRADA DE L'AIGUA A les 8 del vespre, la tradicional arribada i distribució de l’aigua des de la placeta de l’Estació fins a la placeta de Sant Magí, acompanyats de la Banda del Conservatori de Música de Cervera.
Termini d’inscripcions: 16/08/2018
A les 10 de la nit, a la plaça de Cal Racó. Al balcó de Sant Domènec (en cas de pluja, es podran muntar taules a dins). Les taules no estaran numerades.
• Pa amb tomàquet i llonganissa cuita, vi, aigua i postres
• Tot per un preu de 8 euros per persona
• Els tiquets es podran treure a la botiga LA MODERNA, carrer Major, 83
• Sorteig d’un lot de productes de LA MODERNA
MISSA A les 7 del matí, a la capella del Sant, oficiada per Mn. Miquel Venque.
COCA I XOCOLATA AMB BARREJA A les 8 del matí, després de la missa. Per a tothom i mentre n’hi hagi. REPARTIMENT DE L'AIGUA DE LA BRUFAGANYA PER CERVERA
A 2/4 de 9 del matí, sortida de la comitiva formada per l’anacoreta, la banda Musical Alegria, les càrregues i els repartidors. A mig matí, davant de la Universitat, la quitxalla s’afegeix a la comitiva que reparteix l’aigua i l’acompanyaran fins a la placeta de Sant Magí.
CÓSSOS PER A LA MAINADA A les 5 de la tarda, els clàssics cóssos a càrrec del Consell Esportiu de la Segarra. I per la canalla… coca amb xocolata per berenar.
MISSA CANTADA A les 8 de la tarda, a la capella del Sant, amb la Coral Marinada. Sermó a càrrec de Mn. Gaspar Comellas. Concert de la Coral Marinada, després de la missa.
GRAN BALL DE REVETLLA A les 11 de la nit, a la placeta de Sant Magí, amb el grup de folk Marcel Casellas Trio.
Adjunts: programa_santmagi18.pdf